Vashington Islom inqilobi muhofizlari korpusining «Al-Quds» maxsus bo‘linmasi yangi qo‘mondoni general Ismoil G‘aniga yo‘q qilish bilan tahdid qilmoqda. Bu haqda AQShning Eron bo‘yicha maxsus vakili Brayan Huk aytib o‘tdi, deb xabar berdi Asharq Al-Awsat nashri. Xukning ta’kidlashicha, general Qosim Sulaymoniyning izdoshi amerikalik fuqarolarga hujumlarni davom ettirsa, AQSh uni bartaraf qiladi. «Agar u ham amerikaliklarni o‘ldirish yo‘lidan borsa, uni ham shunday [Sulaymoniyniki kabi] qismat kutmoqda. Prezident yillar davomida mintaqada [Yaqin Sharqda] amerikaliklarga har qanday hujum qat’iy javobga uchrashini ta’kidlab kelgan», deb aytgan AQSh vakili. Amerikalik harbiylar 3 yanvarga o‘tar kechasi Bag‘dod aeroporti yaqinida «Al-Quds» qo‘mondoni general Qosim Sulaymoniyni bartaraf etishgan. Sulaymoniy o‘limidan keyin uning o‘rniga Ismoil G‘ani tayinlangandi. Sulaymoniyning vorisi. «Al-Quds»ning yangi qo‘mondoni haqida nimalar ma’lum?